**Pályaorientációs nap – 10.D**

A 10.D ugyan gimnáziumi osztály, de van határozott szakmai érdeklődésük. Sokan szeretnének később az informatikával foglalkozni, és vannak művészi vénával megáldott gyerekek is a közösségben.

Magyartanárként a választásom a Petőfi Irodalmi Múzeum Petőfi választásai című múzeumpedagógiai foglalkozására esett. Czékmány Anna múzeumpedagógus vezetett minket végig a kiállításon. Beszélgettünk arról, hogy milyen kamasz lehetett Petőfi, mi vezette a katonasághoz, a vándorszínészethez. Kielemeztük az öltözködését a kiállított outfitje alapján, és megállapítottuk, hogy igazán menő volt. A srácok tudtak kapcsolódni a Petőfi-életérzéshez, szinte láttam a forradalom lángját a szemükben.

Annyira belefeledkeztem a foglalkozásba, hogy képeket elfelejtettem készíteni. Jobb volt megélni a pillanatot, és figyelni a múzeumpedagógust valamint a gyerekeket, hogy azon a szombati munkanapon is át tudnak lelkesülni.